Η ουρία είναι μια ουσία που υπάρχει φυσιολογικά στο δέρμα μας και βρίσκεται στις ανώτερες στρώσεις του. Παίζει ζωτικό ρόλο στη διατήρηση του λεγόμενου φυσικού ενυδατικού παράγοντα (NMF) του σώματος.  Η ουρία παρέχει ενυδάτωση στα κύτταρα του δέρματος και διατηρεί το δέρμα απαλό και ελαστικό. Λόγω της ενυδατικής δράσης της βοηθά το δέρμα να διατηρεί την ελαστικότητά του. Συμβάλλει επίσης στην αύξηση της δυνατότητας της επιδερμίδας να αποθηκεύει υγρασία και σταθεροποιεί τη λειτουργία του φυσικού της φράγματος. Σε υψηλή συγκέντρωση, η ουρία έχει και κερατολυτικές ιδιότητες: μαλακώνει τη ξηρή στρώση του δέρματος, έτσι ώστε να μπορεί να αφαιρεθεί εύκολα.
Η φυσική και ιδιαίτερα αποτελεσματική ουρία ενεργοποιεί αποτελεσματικά την ενυδάτωση και χαρίζει αποτελέσματα μακράς διαρκείας, συμβάλλοντας έτσι στη μείωση των ξηρών σημείων και των σκληρύνσεων. Οι κρέμες ποδιών με ουρία συμβάλλουν στην αναγέννηση και την ενυδάτωση του ξηρού δέρματος με σκληρύνσεις, κάνοντας το ξανά απαλό και μαλακό.